
J e g y z ő k ö n y v

Készült a Bácsalmás Város Önkormányzata Képviselő-testületének 2013. október 15-én, 15 óra 26 perc kezdettel, Bácsalmáson, a városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Farkas Zoltán, Krizsán Mihály, Nagy Gábor, dr. Tanács Róbert és Turcsányi Csaba képviselők (9);

Patocskai Ibolya jegyző, Farkas Zoltánné szociális és hatósági osztályvezető, Hortyiné Lapostyán Katalin megbízott pénzügyi, beruházási és üzemeltetési osztályvezető, Őry Endre, a Vörösmarty Mihály Városi Könyvtár és Közművelődési Intézmény igazgatója, valamint Barta Tiborné Gáll Ágnes, a Bácsalmási Önkormányzati Közszolgáltatási Közhasznú Nonprofit Kft. ügyvezetője, (5);

Jegyzőkönyvvezető: Deák Szabina testületi ügyintéző;

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 9 fő jelen van (100 %). Jegyzőkönyv-hitelesítőknek Krizsán Mihály és Turcsányi Csaba képviselőket javasolja, majd a javaslatát szavazásra bocsátja. 

A képviselő-testület egyhangúlag (9 igen szavazattal) az alábbi határozatot hozza:

269/2013. (X. 15.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Krizsán Mihály és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirend elfogadását javasolja, majd a javaslatát – más indítvány nem lévén – szavazásra bocsátja.

A képviselő-testület egyhangúlag (9 igen szavazattal) a következő határozatot hozza:

270/2013. (X. 15.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2013. október 15-i rendkívüli ülésén a következő napirendi pontokat tárgyalja meg:

1. Kistérségi székhely integrált fejlesztése - Tudás és Információs Központ pályázat eszközbeszerzései közbeszerzésének eredményhirdetése (1. sz. előterjesztés)
2. Döntés a BÖKK Nkft. által működtetett szociális bolt hűtőkamrájának kialakítására és bútorzatának beszerzésére beérkezett árajánlatokról (2. sz. előterjesztés)
3. Tag delegálása a Bácsalmási Hunyadi János Gimnázium és Szakiskola intézményi tanácsába (3. sz. előterjesztés)
4. Egyebek (orvosi rendelő csapadékvíz elvezetés, szakrendelő lábazattisztítása, falevelek eltakarítása, piactéri fák, tanuszoda, nemzetközi LEADER pályázat előkészítése, közfoglalkoztatottak lakókörnyezetének rendben tarttatása és ellenőrzése, helyi iparűzési adóról szóló rendelet módosítása)
Zárt ülésen:

1. A Bácsalmás, Szt. János u. 9. szám alatti, 30,58 m2-es, a jövőben cukrászdaként hasznosítandó, nem lakás célú helyiség bérbeadására beérkezett pályázatok elbírálása (Z/1. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont

Kistérségi székhely integrált fejlesztése – Tudás és Információs Központ pályázat eszközbeszerzések közbeszerzése, nyertes ajánlattevő kiválasztása 
(Az 1. sz. előterjesztés és a név szerinti szavazásról szóló szavazólap a jegyzőkönyv melléklete.)

Németh Balázs polgármester ismerteti az előterjesztés lényegét, a Pénzügyi és Fejlesztési Bizottság döntési javaslatát, valamint az előterjesztés határozati javaslatát, hozzátéve, hogy a döntést az új közbeszerzési szabályzatuk értelmében név szerinti szavazással kell meghozni, melynek lebonyolítására ismerteti a szervezeti és működési szabályzatuk 34. § (2) bekezdésében foglaltakat. Szavazásra bocsátja az előterjesztés határozati javaslatának az elfogadását.

Patocskai Ibolya jegyző egyenként felolvassa a neveket.

Bailo Amadou képviselő igennel szavaz.

Dr. Bakó Mária Lujza képviselő igennel szavaz.

Farkas Zoltán képviselő igennel szavaz.

Krizsán Mihály képviselő igennel szavaz.

Nagy Gábor képviselő igennel szavaz.

Németh Balázs polgármester igennel szavaz.

Dr. Tanács Róbert képviselő igennel szavaz.

Tóth Árpád alpolgármester igennel szavaz.

Turcsányi Csaba képviselő igennel szavaz.

Németh Balázs polgármester kihirdeti, hogy a képviselő-testület egyhangúlag (9 igen szavazattal) elfogadta a javaslatot. 

A képviselő-testület a következő határozatot hozza:

271/2013. (X. 15.) Bácsalmás v. öh.

Kistérségi székhely integrált fejlesztése – 

Tudás és Információs Központ pályázat 

eszközbeszerzései közbeszerzésének eredményhirdetése
Határozat
A) Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a "Kistérségi székhely integrált fejlesztése - Tudás és Információs Központ" című, DAOP-5.1.2/D-09-2011-0001" jelű pályázat kivitelezési munkáinak keretében a 


1. Zenekari árok fedése, nézőtér burkolása közbeszerzési eljárásban a 

Cégnév:
 


Beton Építőipari Kft.


Székhely: 



6500 Baja, Dózsa Gy. u. 97.
Ajánlati ár (nettó): 


 
 3.818.885,- Ft

Tartalékkeret 5%: 


     
    190.944,- Ft

Tartalékkerettel növelt nettó ajánlati ár:
 4.009.829,- Ft


ajánlatát érvényesnek nyilvánítja.

A Képviselő Testület az egyetlen érvényes ajánlatára tekintettel a szerződést a Beton Építőipari Kft.-vel, mint nyertes ajánlattevővel köti meg.

A Képviselő-testület a rendelkezésre álló tervezett előirányzatot meghaladó 109.238,- Ft + ÁFA, összesen bruttó 138.732,- Ft pótelőirányzatot a 2013. évi költségvetés fejlesztési céltartaléka terhére biztosítja.


2. Színpadtechnikai eszközök beszerzése
közbeszerzési eljárásban
 
2.1. Ajánlattevő:
Cégnév:



Hi – Fi Club Kft.



Székhely:

       

6500 Baja, Dózsa Gy. u. 226.
Ajánlati ár (nettó): 


15.900.000,- Ft

Áfa: 


  
  4.293.000,- Ft

Bruttó: 



20.193.000,- Ft

2.2. Ajánlattevő:

Cégnév:



SmartInfo Kft.



Székhely:



4142 Nagytarcsa, Bartók Béla u. 2/A.ép.fszt.3.
Ajánlati ár (nettó): 


16.340.000,- Ft

Áfa:




  4.411.800,- Ft

Bruttó: 



20.751.800,- Ft


A Képviselő-testület minkét ajánlatot érvényesnek nyilvánítja. 

A Képviselő-testület a szerződést a Hi – Fi Club Kft.-vel, mint nyertes ajánlattevővel köti meg:


A Képviselő-testület a rendelkezésre álló tervezett előirányzatot meghaladó 353.403,- Ft + ÁFA, összesen 448.822,- Ft pótelőirányzatot a 2013. évi költségvetés fejlesztési céltartaléka terhére biztosítja.


3. Színpadi és nézőtéri függönyök, nézőtéri székek beszerzése közbeszerzési eljárásban


3.1. Ajánlattevő:

Cégnév:



Interton Kft.



Székhely:



1119 Budapest, Major u. 63.
Ajánlati ár (nettó): 


12.782.600,- Ft

Áfa:




  3.451.302,- Ft

Bruttó: 



16.233.902,- Ft

3.2. Ajánlattevő:

Cégnév:



Markó Bt.



Székhely:



6500 Baja, Dózsa Gy. u. 226.
Ajánlati ár (nettó): 


12.050.000,- Ft

Áfa: 



  3.253.500,- Ft

Bruttó: 



15.303.500,- Ft 


A Képviselő-testület megállapítja, hogy az Interton Kft. a hiánypótlási felszólításban foglaltaknak a megadott határidőig nem tett eleget, így ajánlata a Kbt. 74.§ (1) bekezdés e) pontja alapján érvénytelen. 



A Képviselő-testület megállapítja, hogy az érvényes ajánlattevő a Markó Bt. (6500 Baja, Dózsa Gy. u. 226.). 


A Képviselő-testület a szerződést az egyetlen érvényes ajánlattevővel, a Markó Bt.-vel köti meg bruttó 15.303.500,-Ft-os ajánlatára tekintettel.

A Képviselő-testület a rendelkezésre álló tervezett előirányzatot meghaladó 1.164.173,- Ft + ÁFA, összesen 1.478.500,- Ft pótelőirányzatot a 2013. évi költségvetés fejlesztési céltartaléka terhére biztosítja.
B) A Képviselő-testület felhatalmazza Németh Balázs polgármestert a szerződések aláírására.

Határidő:
A. pontnál :azonnal


B. pontnál: azonnal, a közbeszerzési törvényben foglalt 

határidők megtartásával

Felelős: Németh Balázs polgármester

Operatív felelős: Kerényi Tamás beruházási üi.

A határozatról értesül:

- kivonattal: 1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. pü., beruh. és üzemelt. ov.



4. Kerényi Tamás beruházási ügyintéző

- levélben :
1. SETODO Kft. Bácsalmás, Ady E. u. 40.

2. napirendi pont

Szociális bolt hűtőkamrájának kialakítására, bútorzat, üzletberendezés beszerzésére nyertes ajánlattevő kiválasztása
Németh Balázs polgármester ismerteti az előterjesztés lényegét a Pénzügyi és Fejlesztési Bizottság döntési javaslatát.

Farkas Zoltán képviselő bejelenti, hogy érintett, és a szavazásban nem kíván részt venni.
Németh Balázs polgármester szavazásra bocsátja - kérdés, észrevétel nem lévén - a szociális bolt hűtőkamrájának kialakítására, bútorzat, üzletberendezés beszerzésére nyertes ajánlattevő kiválasztásáról szóló előterjesztés határozati javaslatának az elfogadását.

A képviselő-testület egyhangúlag (8 igen szavazattal, Farkas Zoltán érintettség miatt nem szavaz) az alábbi határozatot hozza:

272/2013. (X. 15.) Bácsalmás v. öh.

Szociális bolt hűtőkamrájának kialakítására, 

bútorzat, üzletberendezés beszerzésére 

nyertes ajánlattevő kiválasztása
Határozat

1. 
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a Szociális bolt hűtőkamrája kialakítására, bútorzat, üzletberendezés beszerzésére nyertes ajánlattevőknek hirdeti ki: 

A) Hűtőkamra létesítése:

cégnév: 



Szegedi K és F Kft.
székhely:



Szeged, Napos út 5. 

Ajánlati ár (nettó):

hűtőkamra: 
2.361.400.-Ft

elektromos hálózat kiépítése: 
593.320.-Ft

összesen:  
2.954.720.-Ft

B) Bútorzat, üzletberendezés:

cégnév: 


BÁCSKA MODUL Kft.
székhely:


Bácsalmás, Szent István utca 36.

Ajánlati ár (nettó):
1.956.000.-Ft

Bruttó
2.484.120.-Ft 

2. 
A Képviselő-testület felhatalmazza Németh Balázs polgármestert a vonatkozó szerződések aláírására.

Határidő: minden pontra azonnal

Felelős: Németh Balázs polgármester

Operatív felelős: Patocskai Ibolya jegyző

A határozatról értesül: 

- kivonattal: 1. Németh Balázs polgármester



2. Patocskai Ibolya jegyző



3. Kerényi Tamás beruházási ügyintéző



4. Barta Tiborné Gáll Ágnes BÖKK Nkft. ügyvezető

Nagy Gábor képviselő 15 óra 35 perckor elhagyja az üléstermet.

 3. napirendi pont

Tag delegálása a Bácsalmási Hunyadi János Gimnázium és Szakiskola intézményi tanácsába
(A gimnáziumi megkeresés a jegyzőkönyv melléklete.)

Németh Balázs polgármester ismerteti az előterjesztés lényegét és hozzáteszi, hogy Prikidánovics Antalt javasolja az intézményi tanácsba, majd – kérdés, észrevétel nem lévén –határozati javaslatként ismerteti az alábbi határozatban foglaltakat, melynek elfogadását szavazásra bocsátja.
A képviselő-testület egyhangúlag (8 igen szavazattal) az alábbi határozatot hozza:

273/2013. (X. 15.) Bácsalmás v. öh.

Tag delegálása a Bácsalmási Hunyadi János Gimnázium

és Szakiskola intézményi tanácsába
Határozat
Bácsalmás Város Önkormányzatának Képviselő-testülete Prikidánovics Antal oktatási, fejlesztési és gazdálkodási ügyintézőt delegálja a Bácsalmási Hunyadi János Gimnázium és Szakiskola intézményi tanácsába.

Határidő: azonnal

Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi.

- kivonattal: 1. Németh Balázs polgármester



2. Patocskai Ibolya jegyző



3. Prikidánovics Antal oktatási, fejlesztési és gazdálkodási üi.



4. Bácsalmási Hunyadi János Gimnázium és Szakiskola

A Képviselő-testület nem kéri jelenteni a határozatban foglaltak végrehajtásának megtörténtét.
4. napirendi pont

Egyebek

Krizsán Mihály képviselő érdeklődik, hogy az orvosi rendelő csapadékvíz elvezetésével kapcsolatban történt-e már előrelépés, mert tudomása van arról, hogy az orvosi rendelő előtt továbbra sem folyik el a csapadékvíz.
Németh Balázs polgármester elmondja, hogy van lefolyó, csak magasabb, mint az aszfalt, ezért nem folyik el a víz, de ezt mindenképpen meg kell oldani.
Krizsán Mihály képviselő kéri, hogy a szakrendelő lábazatának tisztítására valamit találjanak ki. 

Németh Balázs polgármester szerint valamilyen tisztítószerrel le kellene mosni.
Nagy Gábor képviselő 15 óra 39 perckor visszatér az ülésterembe.

Krizsán Mihály képviselő BÖKK Nkft.-hez intézve kijelenti, hogy már a nyáron is volt probléma, hogy a lombhullató levél fel van halmozva, ezt semmiképpen ne bővítsék tovább.
Barta Tiborné Gáll Ágnes a Bácsalmási Önkormányzati Közszolgáltatási Közhasznú Nonprofit Kft. ügyvezetője elmondja, hogy sok próbálkozás volt ezzel kapcsolatban, komposztáló telepet hivatalosan létesíteni nem lehet, levél viszont nagyon sok van, főleg az őszi lombhullatás idején. Alakult egy bizottság 2011-ben ennek a problémának a megoldására, de nem tudták megoldani.
Farkas Zoltán képviselő érdeklődik, hogy mivel a piactér elkészült, van-e tervbe véve, hogy a fáknak kialakított területekre fa fog kerülni, és ha igen, mikor és milyen fák.

Tóth Árpád alpolgármester kijelenti, hogy diófák kerülnek majd oda, ahová még nincs ültetve.

Farkas Zoltán képviselő szerint, jól lenne, ha a facsemete beültetése után valamivel le lenne takarva a fa körüli földterület.
Németh Balázs polgármester azt válaszolja, hogy foglalkoztak már ezzel a témával, zúzott kavics, gyep, beton gyeptégla illetve fémrács lehetősége merült fel, de még nem döntöttek egyik mellett sem.
Majd elmondja, hogy a holnapi napon lesz egy megbeszélés tanuszoda PPP ügyben.
Farkas Zoltán képviselő érdeklődik utána nézett-e már valaki, hogy mennyi lenne az tanuszoda üzemeltetés költsége.
Németh Balázs polgármester elmondja, hogy pontos összeget nem tud mondani, kb. 3,5 M Ft havonta, de jött egy kormányrendelet, ami alapján 3., 4., 5., és 6. osztályosok részére 18 órás kötelező úszásoktatás lesz, ha a környékbeli iskolákból ide jönnek majd, akkor ez kb. 6-7 M Ft-os bevételt jelene.
Farkas Zoltán képviselő érdeklődik, hogy mit lehet tudni a csatornázásról.
Németh Balázs polgármester elmondja, hogy aláírta a csatornázással kapcsolatban a szerződést, november 14-én lesz a hivatalos nyitórendezvény, de a kivitelező szeretne már ennél korábban is tartani egy fórumot, ahol az ütemtervet bemutatja.
Farkas Zoltán képviselő érdeklődik, hogy ha van ütemterv, akkor, ez kifüggesztésre kerülhet-e a lakosság tájékoztatása céljából.
Németh Balázs polgármester kijelenti, hogy a lakosság megfelelően tájékoztatva lesz, lakossági fórumot is terveznek. Elmondja még az üggyel kapcsolatban, hogy a kivitelező és a műszaki ellenőr is szeretne irodát bérelni, akár együtt is, addig, amíg itt vannak Bácsalmáson, körülbelül másfél két évig. 
Elmondja továbbá, hogy van egy nemzetközi Leader-kapcsolat, szinte kéthetente találkoznak, az országban kevesen vannak felkészülve ilyen szintű rugalmas nemzetközi kapcsolattartásra. A Leader Egyesületnek 50 M Ft-ra van lehetősége pályázni, 10 nap van még hátra a pályázat beadásáig. A pályázat keretében lehetőség nyílna egy kis tanösvény létrehozására, 100 nm-es iroda felújítására, egy turisztikai iroda megvalósítására, maradna körülbelül 17 M Ft még a közterület, tavak környéke, a két park, víztározó, tájépítészetre vonatkozó tervek, engedélyek, tanulmányok elkészítésére. A pályázatba úgy lehetne beépíteni, hogy francia ötletek, elképzelések alapján valósítanák meg, attól lenne nemzetközi. 
Fontosnak tartja megemlíteni, hogy rendeletben van szabályozva az, hogy az a közfoglalkoztatott, aki nem tartja be a lakókörnyezete rendben tartására vonatkozó kötelezettségét, közfoglalkoztatásból való kizárását eredményezi. Látják az értelmét, de nem tudnak ennek a rendeletnek érvényt szerezni.
Tóth Árpád alpolgármester véleménye szerint, meg lehetne oldani egy digitális fényképezőgép segítségével és egy rövid jegyzőkönyvvel.

Farkas Zoltánné szociális és hatósági osztályvezető hozzáteszi, hogy a munkaügyi központ az önkormányzattól kéri kiközvetítés előtt a jegyzőtől az erre vonatkozó adatokat, de amikor van egy nagy létszámú kiközvetítés ezt néhány nap alatt nem lehet kivitelezni.
Németh Balázs polgármester következő témaként elmondja, hogy helyi iparűzési adóról szóló rendeletben szabályozva van, hogy 2,5 M Ft alatti árbevételnél adókedvezmények vannak, ez jelentősen csökkenti a bevételt.
Patocskai Ibolya jegyző tájékoztat arról, hogy 2010-ben hozta meg hozta meg az önkormányzat az új rendeletét, melyben szabályozva van 2,5 M Ft-ot meg nem haladó adóalapra vannak csökkentő kedvezmények, lehetősége van az önkormányzatnak, hogy ettől kisebb mértékben állapítsa meg. 
Németh Balázs polgármester kéri, hogy számszerűsítsék a bevétel csökkenést, majd további hozzászólás és nyílt ülési napirendi pont nem lévén kéri, hogy zárt ülésen folytassák munkájukat, majd a nyilvános ülést 16 óra 8 perckor berekeszti.

K. m. f.


Németh Balázs
Patocskai Ibolya


polgármester
jegyző


Krizsán Mihály
Turcsányi Csaba


képviselők, jegyzőkönyv-hitelesítők

A képviselő-testület a 2013. október 15-i zárt ülésén az alábbi határozatot hozta meg:

274/2013. (X. 15.) Bácsalmás v. öh.

A Bácsalmás, Szent János u. 9. szám alatti, 30.58 m2-es, 

a jövőben cukrászdaként hasznosítandó

nem lakás célú helyiség bérbeadására
Határozat
1.) Bácsalmás Város Önkormányzatának Képviselő-testülete (a továbbiakban: Képviselő-testület) a cukrászdaként hasznosított nem lakás célú helyiség bérbeadására érkezett pályázatokat elbírálva úgy dönt, hogy SZIBA-STONE KFT.-t (székhelye: Bácsalmás, Narancsik Pál u. 8.) jelöli ki a Bácsalmás, Szent János u. 9. szám alatti, 30.58 m2-es, a jövőben cukrászdaként hasznosítandó, nem lakás célú helyiség bérlőjének. 

A bérlet időtartama 2013. december 1-től 2018. november 30-ig 5 éves, határozott időtartamra szól.

A helyiség bérleti díja 100.000.-Ft + ÁFA/hó.  2013. december 1-től a működési engedély kiadásáig, legfeljebb 3 hónapig bérleti díj fizetési kötelezettség nincs. 2015. március 1-től a havi bérleti díj a KSH által közzétett infláció mértékével emelkedik.  A szerződés megkötésének feltétele a kaucióként megállapított 3 havi bérleti díj megfizetése.

2.) A Képviselő-testület felkéri Patocskai Ibolya jegyzőt a szükséges intézkedések megtételére. 

Határidő: minden pontra azonnal

Felelős: Németh Balázs polgármester

Operatív felelős: Patocskai Ibolya jegyző

A határozatról értesül: 

- kivonattal: 1. Németh Balázs polgármester



2. Patocskai Ibolya jegyző



3. Keresztesy Csaba városüzemeltetési ügyintéző



4. Őry Endre közműv. intézményvezető

 - levélben: pályázók
